Vesthimmerlands Kommune foreslår, at Region Nordjyllands nye sygehus skal placeres i krydset mellem hovedvej 13 og Roldvej. - Det er den bedste placering, hvis sygehuset skal ligge i Vesthimmerlands Kommune, siger borgmester Jens Lauritzen (Venstre). Kun 3-4 km derfra ligger motorvejsafkørslen i Haverslev - og det er Rebild Kommunes bud. - Her har vi den bedste infrastruktur. Og jeg har fået at vide, at der ikke skal være al for lang afstand til Aalborg, der har et universitetshospital, som det nye sygehus skal samarbejde med, siger Rebilds borgmester, Anny Winther (Venstre). Og 12-13 km længere mod syg ligger motorvejsafkørslen Hobro Nord. En ideel placering - i hvert fald i følge Mariagerfjord Kommune. - Her er den bedste infrastruktur for både patienter og personale med både motorvej og jernbane. Og vi kan ikke lægge det længere mod nord, hvis vi skal have borgerne fra Mariager og Hadsund Kommuner til at bruge det nye sygehus, siger borgmester H. C. Maarup. Det er Region Nordjylland, der har bedt om de tre kommuners bud på placeringen af det nye sygehus i Himmerland.

Opsummering:
Kommunerne i Himmerland er uenige om, hvor det nye sygehus skal ligge. De tre kommuner foreslår tre forskellige steder med under 20 km&#39;s afstand.